מורי מרקוף

מורי מרקוף (11 בינואר 1914 - 3 ביוני 2024) היה בלוגר, סופר, אמן ובעל מאה אמריקאי, שנפטר בגיל 110 ו-144 ימים. הוא היה האדם החי המאומת המבוגר ביותר בארצות הברית, היהודי המבוגר ביותר והבלוגר הפעיל המבוגר ביותר בעולם נכון ליוני 2024.  מרקוף נולד ב-11 בינואר 1914, אחד מארבעה אחים, במשפחה יהודית בבית דירות בניו יורק, וגדל במזרח הארלם. המשפחה נפגעה במגפת השפעת הספרדית ב-1918; אחיו הגדול מת מהמחלה אך מורי שרד. הוא למד מכונאות בהדרכת אביו, אף על פי שעבד בעבודות שונות במהלך השפל הגדול. בהמשך עסק בתיקון ומכירת שואבי אבק ומוצרי חשמל קטנים. מארקוף פגש את אשתו בטי גולדמינץ (1916–2019) בתחילת 1938 במהלך מסיבת חתונה של חבר משותף שהתקיימה בברונקס והשניים נישאו בלוס אנג'לס ב-4 בנובמבר 1938. נולדו להם שני ילדים: ג'ודית הנסן וסטיבן. מורי עבד במפעל תחמושת במהלך מלחמת העולם השנייה ולאחר מכן נהל חברת מיזוג אוויר ומכשירי חשמל ביתיים. הוא היה חבר במפלגה הקומוניסטית של ארצות הברית והשתתף בקביעות בהפגנות. בני הזוג מרקוף נסעו למוסקבה וללנינגרד בתחילת שנות ה-50, מכיוון שמורי היה סקרן לדעת כיצד חיים בברית המועצות תחת משטר קומוניסטי. הוא התאכזב מהסוציאליזם הסובייטי תוך זמן קצר. כתחביב, מארקוף עסק באמנות, בעיקר בפיסול. יצירותיו נוצרו בהשראת אנשים ומקומות שחווה במהלך חייו. בשנת 2014, רבים מהפסלים, הציורים והתצלומים של מרקוף, הוצגו בגלריה ה-Red Pipe בצ'יינה טאון לציון יום הולדתו ה-100. היו לו חמישה נכדים ושני נינים נכון לאפריל 2017. אשתו, בטי גולדמינץ, נפטרה ב-21 בספטמבר 2019, בגיל 103, לאחר 81 שנות נישואים. מארקוף מת בלוס אנג'לס, קליפורניה, ב-3 ביוני 2024, בגיל 110 שנים ו־144 ימים. לדברי בתו, הוא לקה בשני אירועים של שבץ מוחי. מוחו נתרם לפרויקט תורמת מוח ( Creating Brain Donor Project) למחקר רפואי. בשנת 2017, מרקוף פרסם ספר זיכרונות בשם Keep Breathing: Recollections from a 103 year old, שכותרתו התבססה על הערה שהעיר פעם בנוגע לבריאותו. מארקוף היה סופר פעיל ובלוגר עד גיל 109. הבלוג שלו היה מורכב בעיקר ממחשבותיו האישיות, חוויות חיים ופוליטיקה. מרקוף עישן במשך 30 שנה, אך הפסיק לאחר שאובחן כחולה בסרטן ראש צוואר (גרון), שאותו שרד. בגיל 99, מארקוף לקה בהתקף לב חריף עד כדי כך שגרף הדופק שלו נראה כקו שטוח בשעה שהותקן לו קוצב לב והוכרז כמת קליני על פי כללי הרפואה; אך הוא "קם לתחייה" התעורר ושב לאיתנו. במהלך מגפת הקורונה, משפחתו הוציאה אותו מבית ההורים הסיעודי שהיה בסילבר לייק, לוס אנג'לס, קליפורניה, בו הוא התגורר, עקב התפשטות הנגיף בית ההורים. הוא היה בעיקר צמחוני ובדרך כלל נמנע משתייה מבקבוקי פלסטיק. מרקוף הפך לבלוגר הפעיל, המבוגר ביותר הידוע, ב-24 במרץ 2022, לאחר מותה של דאגני קרלסון (אנ') בת ה-109 משוודיה. הוא הפך לאדם החי המאומת המבוגר ביותר בארצות הברית לאחר מותו של הוראס באומר בן ה-110 ב-30 בדצמבר 2023. 12 ימים לאחר מכן מלאו למרקוף 110. בשנותיו שמעל גיל מאה, הוא שמר על צלילות מובהקת, יכולת השתתפות בשיחות על חייו ועל פוליטיקה, אבל סבל מאובדן שמיעה ומוגבלות בניידות. Keep Breathing: Recollections of a 103-year-old (2017) אתר האינטרנט הרשמי של מורי מרקוף (באנגלית) ניו יורק טיימס, מה אפשר ללמוד מתרומת מוחו של "סופר אייג'ר"?, באתר הארץ, 8 ביולי 2024 יענקי פרבר, הלך לעולמו היהודי המבוגר ביותר בארה"ב, באתר בחדרי חרדים, 12 ביוני 2024 האדם המבוגר ביותר בארה"ב הלך לעולמו, באתר ערוץ 7, 13 ביוני 2024 עצוב: היהודי המבוגר בעולם נפטר בגיל 110, באתר אייס, 13 ביוני 2024 האדם המבוגר ביותר בארצות הברית הלך לעולמו – זה היה גילו, באתר הדברות Morrie Markoff, Jewish and oldest man in US, 110 - JNS.org, JNS.org, ‏13 ביוני 2024 By ANDREW SILOW-CARROLL/JTA, Morrie Markoff, Jewish supercentenarian and oldest man in US, dies at 110, The Jerusalem Post, ‏12 ביוני 2024 מורי מרקוף - בלוגר בן 110 - נולד ב-11 בינואר 1914 - האיש המבוגר ביותר בארצות הברית - עבר ב-3 ביוני 2024 בלוג בוורדפרס Contributors to Gerontology Wiki, Morrie Markoff, Fandom, Inc. Morrie Markoff Dancer - 109th Birthday Celebration - Dancer Candace Cane, סרטון בערוץ "Morrie Markoff", באתר יוטיוב (אורך: 03:21) "Morrie Markoff – Gerontology Research Group" (באנגלית). נבדק ב-2024-02-13. Eliana Jordan, Youth choir made up of Palestinians and Israelis advances to second round of ‘America’s Got Talent’, www.thejc.com (באנגלית) "108-year-old blogger reflects on life experiences, politics". spectrumnews1.com (באנגלית). נבדק ב-2024-02-13. Lopez, Steve (2022-01-14). "Column: The secret to a long life? Curiosity, says Morrie, who has now survived two pandemics". Los Angeles Times. נבדק ב-2024-02-13. Grigoryants, Olga (2017-04-07). "As time goes by, centenarians savor life together". Jewish Journal (באנגלית אמריקאית). נבדק ב-2024-02-13. Laity, Paul; @paullaity (2017-02-11). "The 100-year-old couple – still married, still going strong". The Guardian (באנגלית בריטית). ISSN 0261-3077. נבדק ב-2024-02-14. "Morrie Markoff: Emerging Art of a Centenarian". PBS SoCal (באנגלית). 2014-03-11. נבדק ב-2024-02-14. "Betty Markoff Obituary (2020)". Legacy.com. נבדק ב-2024-02-14. Obituary, nytimes.com. June 11, 2024. Accessed June 12, 2024. "Morrie Markoff – 110-year-old Blogger – Born Jan. 11, 1914 – Oldest Living U.S. Man – Passed June 3, 2024". Morrie Markoff. נבדק ב-7 ביוני 2024. {{cite web}}: (עזרה) ניו יורק טיימס, מה אפשר ללמוד מתרומת מוחו של "סופר אייג'ר"?, באתר עיתון הארץ, ‏08 ביולי 2024 "Keep Breathing: Recollections from a 103-Year-Old by Morrie Markoff | BookLife". booklife.com. נבדק ב-2024-02-14. "Column: His long wonderful life is an inspiration, but aging means compromise, and it's expensive". Los Angeles Times (באנגלית אמריקאית). 2023-01-22. נבדק ב-2024-02-14. Guenot, Marianne. "109-year-old went viral after celebrating his birthday with a belly dancer. Here are 12 lessons he says helped him have a happy, healthy life". Business Insider (באנגלית אמריקאית). נבדק ב-2024-02-14. Oldest Man in U.S. Dies at 110 After Walking Daily and Avoiding Bottled Water — Now Scientists Will Study His Brain, Peoplemag (באנגלית)